Asociaţiile civice din Iaşi care militează pentru dezvoltarea infrastructurii de transport acuză întârzierile majore în derularea proiectului Autostrăzii Unirii.
Reprezentanții asociațiilor Moldova vrea Autostradă, Mișcarea pentru Dezvoltarea Moldovei și Împreună pentru A8 atrag atenția că se înregistrează întârzieri mari pe sectoarele Ungheni-Iași-Tg Neamț și pe capătul vestic al autostrăzii, un sector montan.
Adrian Covăsnianu, reprezentantul asociației Moldova vrea Autostradă a explicat, pentru Radio Iași, cât de mari sunt aceste întârzieri.
Adrian Covăsnianu, reprezentantul asociației Moldova vrea Autostradă, a atras atenția că aceste întârzieri pot avea consecințe grave în ceea ce privește finanțările pentru aceste obictive. Asociațiile civice din Iași anunță proteste în stradă, dacă blocajul proiectului nu va fi depășit.Avertismentul vine după ce Compania de Drumuri a respins studiul de fezabilitate pentru secţiunea Târgu Neamţ-Iaşi-Ungheni, iar pentru loturile de munte nu a fost aprobat auditul de siguranţă rutieră, ceea ce duce la imposibilitatea lansării licitaţiilor pentru lucrări. (Radio Iași/ Ioana Soreanu/ FOTO radioiasi.ro)